open-index/open-wikipedia-markdown huggingface dataset:
Ouyang Xiu

**Ouyang Xiu** (forenklet kinesisk: 欧阳修; tradisjonell kinesisk: 歐陽脩; pinyin: *Ōuyáng Xiū*; Wade–Giles: *Ou-yang Hsiu*, født 1007 i Jishui i provinsen Jiangxi i Kina, død 22. september 1072 i Yingzhou i provinsen Anhui) var en kinesisk statsmann, historiker og poet. Han gjorde seg bemerket både for prosa og for diktformene *[[shi]]* og *[[ci]]*. 

## Liv og virke
### Bakgrunn
Ouyang Xiu ble født i en relativt fattig familie i Luling (provinsen Jiangxi), og mistet sin far da han var fire år. Ettersom han ikke hadde midler til  å få tradisjonell utdannelse, arbeidet han autodidaktisk. 

I 1030 bestod han ''jinshi''-eksamen.

### Virke
Til å begynne med gikk han for å være støttespiller til den berømte samfunnsreformatoren Wang Anshi, men han utviklet seg senere til hans motstander. 

Mot slutten av tyveårsalderen ble han utsatt for intriger og ble forflyttet til det fjerne Chuzhou (provinsen Anhui). Men senere hadde han for en tid embedet som krigsminister og var medlem av det renommerte Hanlin-akademiet. 

Som historiker gav Ouyang Xiu bidragene *[[Xin Tangshu|De nye Tang-annaler]]* (), en *[[X in Wudai Shi|De fem dynastiers historie]]* (), og et verk om bronse- og steininnskrifter.

Hans prosa orienterte etter Han Yus forbilde: Han Yu var forkjemper for bevegelsen Litteratur i klassisk stil (). Tradisjonelt regner man Ouyang Xiu sammen med Han Yu, Liu Zongyuan, Su Xun, Su Shi, Su Che, Zeng Gong og Wang Anshi som «de åtte store proaister i Tang- og Song-tiden». 

I hans berømte verk *Den fordrukne gamles paviljong* () beskriver han sitt eget liv mans han var forvist, blant fjell og elver og folkene i Chuzhou. 

Under sin frivillige tilbakeretning til Ying-flodens bredder mot slutten av sitt liv skrev han *Historien om den stille lærde Seks-En* (): De første fem av de «seks enere» står for dikterens besittelser, nemlig et bibliotek på ti tusen bøker, en samling gamle stein- og bronseinnskrifter, en kinesisk lutt, en sjakkspill og et vinbeger. Der «sjette én» er Ouyang Xiu selv. 

I «Elegi til høstlutten» forsøker han forgjeves å lede sin tjeners oppmerksomhet mot forfallets musikk mot slutten av sommeren, ved å lære ham å oppfatte naturens egen shang-tone.

Ouyang Xius dikt er for det meste holdt i en avspent, humoristisk og selvironisk tone. Han pleiet både *[[shi]]* og *[[ci]]*. I shi-diktene reduserer han seg, tro forbildene fra den midtre Tang-periode, til det vesentlige, og unnviker særlig den overlessede svulstighet fra det senere Tang. Men Ouyang Xiu er mer berømt for sine ci-dikt. Her må særlig nevnes en ti dikt stor samling *Vestsjøens skjønnhet* (), som synges til melodien *Plukke morbær* (). Disse bidro meget til utbredelsen av denne sjanger innen kinesisk lyrikk.

## Referanser


## Litteratur
* Helwig Schmidt-Glintzer: *Geschichte der chinesischen Literatur*, Bern 1990, ISBN 3-406-45337-6

## Eksterne lenker
* Historien om de fem dynastier
* 
* Sammlung von Steinabreibungen von Schriften von Ouyang Xiu *(chinesisch)*
* *[http://www.wdl.org/en/item/11380/ History of the Five Dynasties]*
Wiencke Island

**Wiencke Island** er en øy i Antarktis, beliggende innenfor Anvers Island på vestkysten av Antarktishalvøya. Den er om lag 25 kilometer lang og to til åtte kilometer bred, og er den sørligste av de større øyene i Det antarktiske arkipel. Den domineres av bratte fjell, og er for det meste dekket av isbreer, snø og is.

## Geografi
Gerlachestredet i øst skiller Wiencke Island fra Danco Coast på Antarktishalvøya, mens Neumayer Channel i nordvest skiller øya fra den største øya i Det antarktiske arkipel, Anvers Island. Ved det nordlige innløpet til Peltier Channel, som skiller øya fra  den mindre Doumer Island i sørvest, ligger den naturlige havnen Port Lockroy.

## Historie
Det var sannsynligvis Edward Bransfield som først oppdaget øya fra briggen «Williams» i januar 1820. I 1829 fastslo Henry Foster at det dreide seg om en øy ved å seile rundt den. Den tyske oppdageren Eduard Dallmann var i 1873 den første som foretok en ilandstigning på Wiencke Island. Øya ble navngitt av Belgica-ekspedisjonen 1897–99 under ledelse av Adrien de Gerlache etter den norske sjømannen Carl August Wiencke som falt overbord og omkom på ekspedisjonen.

Under Operasjon Tabarin i 1944–45 etablerte Storbritannia baser i Port Lockroy, på Deceptionøya og i Hope Bay for å hindre fienden muligheten til å etablere tilfluktssteder i området, samt for å legge grunnlag for senere territorialkrav. *Base A* i Port Lockroy, beliggende på den lille øya Goudier Island utenfor Jougla Point nær Wiencke Islands sørvestre side, var i drift fram til 1962. Den har siden blitt restaurert, og er nå et museum som er oppført på listen over historiske steder og kulturminner i Antarktis.

Et argentinsk fyr ble installert i 1947 på Py Point i den sørvestre enden av Peltier Channel på Doumer Island, og i 1955 oppførte Argentina en nødhytte i Dorian Bay, nord for Port Lockroy. British Antarctic Survey (BAS) satte i 1975 opp en hytte nær den argentinske nødhytta i forbindelse med en midlertidig flystripe på Damoy Point. Her ble personell fraktet inn med skip og fløyet videre til den nye forskningsstasjonen Rothera på Adelaide Island når isforholdene forhindret skipene å seile lenger sørover. Flystripa ble tatt ut av bruk i 1995 og hytta er oppført på listen over historiske steder og kulturminner i Antarktis.

## Referanser


## Eksterne lenker
*
Hatata

***Hatata*** («undersøkelse») er et etisk-filosofisk verk fra 1667 skrevet av den etiopiske filosofen Zera Yacob. Yacobs elev Walda Heywat skrev en mer praktisk orientert utgave etter Yacobs død. 

Hatata ble skrevet på en tid da afrikansk filosofi snarere ble overlevert muntlig enn skriftlig. Skriftet har ofte blitt sammenlignet med *Discours de la methode* av René Descartes fra 1637. Verket er preget av en teistisk tankegang, det vil si en filosofisk retning der det finnes en personlig gud som selv ikke er en del av verden, men har skapt den og medvirker til framskritt.

## Bibliografi
* Zera-Yaqob og Welde-Hiywet: *Filosofiske tanker av to etiopiske filosofer fra 1600-tallet*, (Hateta 1 og 2), Vidarforlaget 2016. Oversatt av Reidulf Molvær. ISBN 9788279903666. Se omtale ved Dag Herbjørnsrud: *[http://www.sgoki.org/no/idehistorie/rasjonalitetsfilosofi-fra-etiopia/ Zera Yacob: Rasjonalitetsfilosofi fra Etiopia]*, SGOKI, 17. februar 2017. 
* ''Etiopisk filosofi'', salongen.no  25. januar 2017. Utdrag av  Reidulf Molværs oversettelse av *Hateta* 1 og 2.

## Kilder
* Dag Herbjørnsrud, red. Sam Dresser: ''The African Enlightenment'',  AEON, 13. desember 2017.
* Brendan Ritchie: ''Ethiopian Philosophy''. En blogg med Zera Yacobs avhandling og kommentarer til denne.
Chin (delstat)

**Chin** er en delstat i det vestlige Burma. Staten er på  km². Hovedstaden er Hakha. I nord grenser Chin til den indiske delstaten Manipur, i vest til Assam og Mizoram, i sør til Bangladesh og i øst til Sagaing og Magway.

I Chin er den etniske gruppen Chin i majoritet. Totalt bor det om lag  mennesker i delstaten (2014). De aller fleste er kristne. Baptister er det største kirkesamfunnet i Chinstaten

Området er rikt på fjell. Nat Ma Taung (Mount Victoria) er høyeste fjell, det er  meter høyt. Hovedstaden Hakha, som ligger nordøst i delstaten, ligger på  moh.

## Administrativ inndeling

### Distriketer og ''townships''
* Falam District i nordlige Chin 
** Falam Township
** Hakha Township
** Thantlang Township
** Tedim (Tiddim) Township
** Tonzang Township
* Mindat District i sørdlige Chin 
** Kanpetlet Township
** Matupi (Madupi) Township
** Mindat Township
** Paletwa Township

## Referanser


## Eksterne lenker
*
Capac Yupanqui

**Capac Yupanqui** (ca. 1320-ca. 1350) var den femte Sapa Inca av Kongeriket Cuzco (som ble etablert i 1320) og den siste av Hurin-dynastiet. Han var sønn og etterfølger til Mayta Capac. Hans kone het Mama Cusi Hilpay eller Qorihillpay og var datter av Anta, tidligere en stor fiende av inkaene. Hans sønn, grunnleggeren av Hanan-dynastiet, var Inca Roca.

## Referanser
Brasils Grand Prix 2009

**Brasils Grand Prix 2009** (offisielt: *XXXVIII Grande Prêmio Petrobras do Brasil*) var et Formel 1-løp som ble arrangert 18. oktober 2009 på Autódromo José Carlos Pace i São Paulo, Brasil. Det var det sekstende og nest siste løpet i Formel 1-sesongen 2009.
Løpet ble vunnet av Mark Webber, som fikk sin andre seier for sesongen.

Utfallet av løpet avgjorde både førermesterskapet og konstruktørmesterskapet til fordel for Jenson Button og Brawn GP.

På grunn av et voldsomt regnvær ble kvalifiseringen til løpet avbrutt flere ganger, og varte til sammen 2 timer og 41 minutter, den lengste kvalifiseringen i Formel 1-historien.

## Klassifisering
### Kvalifisering
*Biler med [[KERS]]-system er merket med ( <sup>*</sup> )


=== Løpet ===

*Biler med KERS-system er merket med ( * )

**Noter til tabellene:**
*  - Vitantonio Liuzzi fikk en gridstraff på fem plasser for å ha byttet girkasse.
*  - Heikki Kovalainen fikk en 25 sekunders tidsstraff for en «unsafe release» fra hans første pitstop.

## Referanser


## Eksterne lenker
*
Menen Asfaw

**Menen Asfaw** (født 1891 [1889 etter etiopisk kalender], død 1962) var en etiopisk keiserinne, gift med keiser Haile Selassie. Hun var datter av Asfaw, jantirar av Ambassel, og Woizero Sehin Mikael. Hun var etterkommer av Dawit II av Etiopia (1501–1540).

Hun hadde tidligere vært gift med Dejazmach Ali av Cherecha, som hun hadde en sønn og en datter med. Etter å ha blitt skilt fra ham giftet hun seg med Dejazmach Amede Ali Aba-Deyas, som hun også fikk en sønn og en datter med. Etter hans død ble hun gift med Leul Seged Atnaf Seged. Hun traff den fremtidige keiseren på denne tiden, og familien sørget for at hun skilte seg og giftet seg med ham. Hun giftet seg med Haile Selassie i august 1911. Hun ble mor til hans seks barn.

## Referanser
Johan van Oldenbarnevelt

**Johan van Oldenbarnevelt** (født 14. september 1547 i Amersfoort, død 13. mai 1619 i Haag) var en nederlandsk diplomat og raadspensionaris.

Etter fullført utdannelse og reiser i utlandet slo han seg ned som advokat i Haag. Fra 1572 var han Vilhelm I av Oraniens nærmeste medarbeider i striden mot spanjolene. Etter Vilhelms død i 1584 ble han leder, Raadspensionaris, over de forente nederlandske provinsene.

Oldenbarnevelt var kalvinist, av den arminianske moderate retning og tilhørte de såkalte remonstrantene. Han var tilhenger av provinsenes selvstendighet overfor sentralmakten og kom derfor i konflikt med  Maurits av Nassau. Dette ledet til hans fall og i 1618 ble han arrestert og tiltalt for høyforræderi. Han ble henrettet ved halshugging i Haag.

## Referanser


## Litteratur
* Pieter Lodewijk Muller: Johann von Oldenbarnevelt fra: Allgemeine Deutsche Biographie (ADB). Bind 24, Duncker & Humblot, Leipzig 1887, s. 241–261. Tilgjengelig på Wikisource

## Eksterne lenker
*
Andries de Witt

**Andries de Witt** (født 16. juni 1573 i Dordrecht, død 26. november 1637 samme sted) var raadspensionaris over Holland mellom 1619 og 1621. Han overtok embedet etter henrettelsen av Johan van Oldenbarnevelt i 1619.

Han var bror av Jacob de Witt, og dermed onkel til Johan de Witt og Cornelis de Witt.

## Referanser


## Eksterne lenker
* Biografi fra dbnl.org
Bernhard-Jens Eggesbø

**Bernhard-Jens Eggesbø** (født 26. desember 1931 på Værøy, død ) var offiser i Luftforsvaret og embetsmann. Han var utdannet ved Stanford University i California, sivilingeniør i elektronikk i 1957, Master of Science samme sted i 1958. Han gjennomgikk Forsvarets høgskoles hovedkurs 1979-1980. Han var ekspedisjonssjef og materielldirektør i Forsvarsdepartementet fra 1982 til september 1990. Deretter var han forsvarsråd i Norges delegasjon til NATO i Brussel til 1993. Siden var han direktør i medlemsorganisasjonen NFL i Næringslivets Hovedorganisasjon (NHO) til 1998.

I Luftforsvaret var han stasjonert flere steder blant annet Sola, Lutvann og Kjeller. Han var tilsatt i NATOs internasjonale stab i Paris og Brussel fra 1964 til 1971. Senere var han tilsatt i Forsvarets fellessamband som sjefingeniør og teknisk direktør fra 1971 til 1982.

## Utmerkelser
I 1982 ble han tildelt Forsvarsmedaljen med stjerne. I 1988 ble han utnevnt til kommandør av den svenske Nordstjerneordenen. I 1989 ble han utnevnt til kommandør av den franske Ordre National du Mérite.

## Referanser
Arnold Houbraken

**Arnold Houbraken** (født 28. mars 1660 i Dordrecht, død 14. oktober 1719) var en nederlandsk maler og biograf.  

Houbraken er først og fremst husket som biograf; hans *De Groote Schouburgh der Nederlantsche konstschilders en schilderessen* fra 1718 til 1721 utgjør en fortsettelse av Karel van Manders samling av kunstnerbiografier og beskriver nederlandske kunstnere fra 1600-tallet.

Houbrakens verk utelater flere malere som i dag anses for å være meget viktige og av større betydning enn mange andre kunstnere som er tatt med. Som eksempel kan nevnes Johannes Vermeer, som kun omtales en gang nærmest i en bisetning. 

## Referanser


## Eksterne lenker
* 
* Schouburg i *Digitale Bibliotheek der Nederlandse Letteren* (DBNL)
St. Croix Idrettsforening

**St. Croix Idrettsforening** (stiftet 11. januar 1914) var et norsk idrettslag fra bydelen St. Croix i Fredrikstad. Klubben drev i sine tidlige år først og fremst med friidrett, men ble etterhvert mest kjent som bandyklubb.

Ved 20-års jubileet i 1934 ble St. Croix betegnet som «byens eksklusive idrettsforening – en aldeles ypperlig liten friidrettsforening.» Klubben hadde da 120 medlemmer. Tormod Ulleberg var klubbens eneste norgesmester.

St. Croix drev med bandy fra 1932 til 1976, og var i mesteparten av tiden Fredrikstads eneste bandyklubb. Sammen med Fredrikstad Fotballklubb og Gleng Fotballklubb stiftet St. Croix Østfold Bandykrets den 27. januar 1935. Kjente medlemmer var Tore Nilsen, Per Kristoffersen og Egil Olsen. St. Croix hadde tilhold på Wiesebanen.

Klubben må ikke forveksles med St. Croix Innebandyklubb (stiftet 1995).

## Referanser
HMS «Cardiff»

**HMS «Cardiff» (D108)** var en britisk *Sheffield klasse* (Type 42) destroyer. Byggingen startet ved Vickers Shipbuilding and Engineering Ltd i Barrow-in-Furness og ble fullført ved Swan Hunter i Tyne and Wear. HMS «Cardiff» ble sjøsatt 22. februar 1974 og var det tredje skipet til Royal Navy som ble oppkalt etter Wales' hovedstad Cardiff.

I løpet av sin karriere, tjenestegjorde «Cardiff» i Falklandskrigen, der hun skjøt ned det siste argentinske flyet i konflikten og aksepterte overgivelsen av en 700 mann stor garnison i Port Howard. Under Gulfkrigen i 1991 ble to irakiske minesveipere senket av «Cardiff»s Lynx-helikopter. Senere deltok hun i oppbyggingen mot invasjonen av Irak i 2003, men deltok ikke i selve invasjonen.

«Cardiff» ble tatt ut av tjeneste i juli 2005 og sendt til Tyrkia for opphugging, til tross for ønsker om å bevare henne som museumsskip i Cardiff.

## Eksterne lenker
* 
*
Biennal

**Biennial** betyr «toårig» eller (en hendelse) «som skjer annethvert år».
Biennal brukes for eksempel om
* biennal plante, en toårig plante som blomstrer i sitt andre og siste leveår.
* biennale, kunstutstilling som arrangeres annethvert år. Mest kjent er Veneziabiennalen.
Yuhong

**Yuhong** kan være:
*Bydistriktet Yuhong i den subprovinsielle by Shenyang i provinsen Liaoning i Folkerepublikken Kina; 
*Kommunen Yuhong for yaofolket i fylket Lingyun i byprefekturet Baise i den autonome region Guangxi i Kina.
Domitien Ndayizeye

**Domitien Ndayizeye** (født 2. mai 1953 i Murango, Kayanza-provinsen) er en burundisk politiker som var president i Burundi. 

Ndayizeye var av hutu-avstamning. Han ble utnevnt til president i Burundi den 30. april 2003, etter å ha sittet som visepresident i de foregående 18 månedene. Ndayizeye satt som president frem til han ble erstattet av Pierre Nkurunziza den 26. august 2005. I hans regjeringstid, prøvde Ndayizeye å bygge en bro over gapet mellom hutu- og tutsi-minoriteten blant folket i Burundi gjennom samarbeid med andre presidenter i regionen, f.eks. Yoweri Museveni i Uganda og Benjamin Mkapa i Tanzania.

Angrepet på kongolesiske tutsi-flyktninger på grensen til Burundi ble betraktet som en prøve på presidentens evne til å opprettholde lov, orden og stabilitet i landet. Ndayizeye lovet en rask gjengjeldelse, og at gjerningsmennene ville bli pågrepet. 21. august 2006 ble Ndayizeye arrestert i Bujumbura på grunn av hans påståtte rolle i et statskupp tidligere samme år. Han benektet anklagene mot ham i retten den 19. desember. Den 15. januar 2007 ble Ndayizeye frikjent sammen med tidligere visepresident Alphonse-Marie Kadege og tre andre tiltalte.

## Referanser
Karl Shuker

**Karl P. N. Shuker** (født 1959) er en britisk forfatter og zoolog med spesialisering i kryptozoologi. Han arbeider fulltid som zoologisk frilanskonsulent og mediakonsulent, og er en anerkjent forfatter av bøker om kryptozoologi.

Shuker har en bachelorgrad i zoologi fra Universitetet i Leeds og en doktorgrad i zoologi og komparativ fysiologi fra Universitetet i Birmingham. Han er medlem av Zoological Society of London, Royal Entomological Society og Society of Authors. Shuker har skrevet flere hundre artikler, og 16 bøker. I hans skrifter og forskning, har Shuker vært den første kryptozoologist til å bringe et betydelig antall kryptider som tidligere var lite kjent frem i offentligheten. I tillegg til hans egne publikasjoner, er han zoologisk konsulent for Guinness World Records. En art av korsettdyr, *Pliciloricus shukeri*, er oppkalt etter ham. 

## Bøker
* *Mystery Cats of the World* (1989), Robert Hale, ISBN 0-7090-3706-6
* *Extraordinary Animals Worldwide* (1991), Robert Hale, ISBN 0-7090-4421-6
* *The Lost Ark: New and Rediscovered Animals of the 20th Century* (1993), HarperCollins, ISBN 0-00-219943-2
* *Dragons – A Natural History* (1995), Simon & Schuster, ISBN 0-684-81443-9; republished (2006), Taschen
* *In Search of Prehistoric Survivors* (1995), Blandford, ISBN 0-7137-2469-2
* *The Unexplained* (1996), Carlton Books, ISBN 1-85868-186-3 
* *From Flying Toads To Snakes With Wings* (1997), Llewellyn, ISBN 1-56718-673-4
* *Mysteries of Planet Earth* (1999), Carlton Books, ISBN 1-85868-679-2
* *The Hidden Powers of Animals*, (2001), Reader's Digest, ISBN 0-7621-0328-0
* *The New Zoo: New and Rediscovered Animals of the Twentieth Century* (2002), House of Stratus, ISBN 1-84232-561-2
* *The Beasts That Hide From Man* (2003), Paraview, ISBN 1-931044-64-3
* *Extraordinary Animals Revisited* (2007) CFZ Press, ISBN 1-905723-17-1
* *Dr Shuker's Casebook* (2008) CFZ Press, ISBN 1-905723-33-1
* *Dinosaurs and Other Prehistoric Animals on Stamps: A Worldwide Catalogue* (2008) CFZ Press, ISBN 1-905723-34-2
* *Star Steeds and Other Dreams: The Collected Poems* (2009) CFZ Press, ISBN 978-1-905723-40-9
* *Karl Shuker's Alien Zoo: From the Pages of Fortean Times* (2010) CFZ Press, ISBN 978-1-905723-62-1

## Konsulent / Moderator
* *Man and Beast* (1993)
* *Secrets of the Natural World* (1993)
* *Almanac of the Uncanny* (1995)
* *The Guinness Book of Records/Guinness World Records* (1997–)
* *Mysteries of the Deep* (1998)
* *Guinness Amazing Future* (1999)
* *The Earth* (2000)
* *Monsters* (2001)
* *Chambers Dictionary of the Unexplained* (2007)
* *Chambers Myths and Mysteries* (2008)
* *The Fortean Times Paranormal Handbook* (2009)

## Referanser


## Eksterne lenker
*  Karl Shuker's website
*  Karl Shuker's cryptozoology weblog
*  Karl Shuker's poetry weblog
Embetsmannskandidat på palassnivå

**Palasskandidat** (tradisjonell kinesisk: 進士, forenklet kinesisk: 进士, pinyin: *jìnshì*), eller «fremstilt lærd», var etter Wang Anshis reformer tittelen kandidater som hadde bestått den sentralt administrerte **Jìnshì-eksamenen** (進士科) fikk. Tittelen ble første gang benyttet i 605. Fra Ming-dynastiet av og frem til Xinhairevolusjonen i 1912 var palasskandidat en høyere embetseksamen som kvalifiserte til å søke de høyeste av statens embeter i det gamle Kina.
«Tordenskjold»

:*For flere fartøy kalt «Tordenskjold», se [[Tordenskjold (andre betydninger)]]*
**«Tordenskjold»** (sjøsatt 18. mars 1897 i Elswick, Storbritannia) var et norsk panserskip bygget på Armstrong Withworth & Co Elswick og i tjeneste fra 21. mars 1898 til 1948. Under okkupasjonen av Norge ble skipet brukt i tysk tjeneste som flytende luftvernbatteri, under navnet «Nymphe». «Tordenskjold» ga navn til Tordenskjold-klassen panserskip og hadde søsterskipet «Harald Haarfagre».

Hun ble bygget i Elswick og var omtrent identisk med søsterskipet «Harald Haarfagre». «Tordenskjold» var oppkalt etter Peter Wessel Tordenskjold, en fremstående norsk marinehelt fra Danmark-Norges tjeneste under den store nordiske krig.

«Tordenskjold» var en svært viktig del av Den norske marinen frem til første verdenskrig. Særlig under det spente forholdet med Sverige umiddelbart etter unionsoppløsningen i 1905 var de to panserskipene i Tordenskjold-klassen og de to i Eidsvold-klassen svært viktig. I 1918 ble hun gjort om til kadettskip og gjennomførte 18 treningstokt før hun ble klassifisert som «uegnet for krig» i midten av 1930-tallet.

## Andre verdenskrig

«Tordenskjold» var i opplag og ikke klargjort til strid ved krigsutbruddet 9. april 1940. Hun ble derfor overtatt av tyskerne uten kamp. De satte henne i stand som flytende luftvernbatteri under navnet «Nymphe». Hun tjenestegjorde under hele krigen og ble igjen overtatt av Sjøforsvaret etter den tyske kapitulasjonen.  

17. mai 1945 ble «Tordenskjold» brukt til å frakte flere hundre tyskere fra Svolvær til samlingsleiren i Bogen, men gikk på grunn ved Molldøra . Der ble skipet stående i lang tid før det og delene blir solgt til opphugging i 1948.

## Referanser
«Harald Haarfagre»

**«Harald Haarfagre»** (sjøsatt 4. januar 1897 i Elswick, Storbritannia) var et Tordenskjold-klasse norsk panserskip bygget på Armstrong Withworth & Co Elswick og i tjeneste fra 1898 til 1947. 

## Første verdenskrig
Under første verdenskrig ble skipet sammen med de tre andre panserskipene «Tordenskjold», «Eidsvoll» og «Norge» holdt i beredskap i Øst-Norge, men ble også brukt som kadettskip.

## Andre verdenskrig
Under okkupasjonen av Norge ble skipet brukt i tysk tjeneste som flytende luftvernbatteri, under navnet «Thetis». Etter å ha overlevd 2. verdenskrig, tjenestegjorde skipet som losjiskip fram til det ble solgt til hugging i 1947.

## Referanser


## Eksterne lenker
* 
*
Mario Soldati

**Mario Soldati** (født 11. november 1906 i Torino, død 19. juni 1999 i Lerici) er en italiensk forfatter og filmregissør kjent for et titall rutinepregede langspillfilmer på 1940- og 1950-tallet. 

Etter å ha studert ved Universitetet i Torino fikk han arbeide som lærer. Han gjorde sin debut som forfatter i 1924, og boka *America primo amore* fra 1935 var om hans lærergjerning ved Columbia University.

Han var også journalist for Il Mondo, Corriere della Sera, La Stampa og Il Giorno. 

Hans spillefilmdebut som regissør skjedde i 1938 med komedien *Dora Nelson,* en nyinnspilling av frankmannens René Guissarts film av samme navn. 

To av hans filmer er *Piccolo mondo antico* (1941) og *Malombra* (1942), begge i en stil som har blitt kalt *calligrafismo*. Andre viktige filmer var *Eugenie Grandet,* etter Balzacs novelle med  Alida Valli i hovedrollen, *[[Flukten til Frankrike]]* (1948), *[[Piken fra elven]]* med Sophia Loren og *La provinciale* med Gina Lollobrigida.

På 1960-tallet var han jurysjef ved Filmfestivalen i Venezia.  

## Utmerkelser
* Premio Strega for boka *Lettera da Capri* i 1954

## Norsk bibliografi
* 
* 
* 

## Filmografi i utvalg
### som regissør
* 1939: *[[Dora Nelson]]*
* 1941: *Piccolo mondo antico*
* 1942: *Malombra*
* 1943: *Quartieri alti*
* 1945: *Le miserie del Signor Travet*
* 1946: *Eugenia Grandet*
* 1947: *Plikt og kjærlighet (Daniele Cortis)*
* 1948: *[[Flukten til Frankrike]] (Fuga in Francia)*
* 1950: *Min favorittmann (Her Favourite Husband)*
* 1951: *Skandale i romerbadet (O.K. Nerone)*
* 1952: *Mandarins eventyr (L'avventure di Mandarin)*
* 1953: *[[La provincale]]*
* 1954: *[[Piken fra elven]] (La donna del fiume)*
* 1954: *[[Den fremmedes hånd]] (The Stranger's Hand)*
* 1956: *Uflukt til paradis (Era di venerdi 17)*

### episodefilmer
* 1954: *Questa e la vita* - episoden «Il ventaglino»

## Referanser


## Eksterne lenker
*
Tôg

**Tôg** er et norsk elektropopband fra Stavanger. Bandet ble dannet høsten 2009. Gruppa platedebuterte i 2011 med albumet *[[Drøm (album)|Drøm]]* på selskapet Brilliance Records, inspirert av skrekkfilm, film noir og western. Andrealbumet *Feiring* er inspirert av disco, funk, r'nb og soul.

*Drøm* var gruppas debutalbum. *VGs* anmelder ga terningkast 3 og beskrev det som god melodisk teft med få ideer. *[[Adresseavisen|Adresseavisens]]* anmelder ga terningkast 4 og mente at bandet ikke fulgte opp potensialet fra debutsingelen. 

## Medlemmer
* Lars Christian Olsen – låtskriver, vokal og synth
* Marte Opstad Aarseth- vokal, kor og synth
* Thomas Engebretsen – bass
* Paul Marti – gitar
* Morten Røsbak – synth
* Thomas Gallatin – trommer

## Diskografi
### Album
**[[Drøm (album)|Drøm]]* (2011)
**Feiring* (2014)
### EP
**Tôg EP* (2011)
### Singler
**Sansen* (2010)
**Reint mel (i påsen din)* (2010)
**Pusten fra* (2011)
**Haaplaust* (2011)
**Når me våkne opp i mårå* (2013)
**Maridalen* (2013)
**Av Hengslene* (2014)
## Referanser


## Eksterne lenker
*
HMS «Exeter» (D89)

**HMS «Exeter» (D89)** (sjøsatt 25. april 1978) var en britisk jager som deltok i Falklandskrigen og Gulfkrigen. HMS «Exeter» ble sammen med HMS «Cardiff» sendt til Falklandsøyene for å erstatte søsterskipene HMS «Sheffield» og HMS «Coventry» som ble senket av argentinske fly. Skipet skjøt ned tre argentinske fly under deployeringen.

## Eksterne lenker
* 
*
TV-aksjonen 2011

**TV-aksjonen 2011** var den 38. TV-aksjonen i rekken. Den ble gjennomført til inntekt for Norsk Folkehjelp og arbeidet med å fjerne miner og klasebomber i Bosnia-Hercegovina, Libanon, Sør-Sudan, Tadsjikistan, Laos og Vietnam. TV-aksjonen hadde navnet *Vi rydder for livet*. Til sammen ble det samlet inn 218,9 millioner kroner.

Programledere for sendingen den 23. oktober var Haddy Njie, som ledet sin tredje TV-aksjon, og Erik Thorstvedt, som hadde sin debut. Jon Almaas var auksjonarius under sendingen. Sendingen hadde i snitt 391&nbsp;000 seere og en seerandel på 30,7 prosent.

Målet var på forhånd at  bøssebærere skulle besøke 2 millioner husstander i Norge i løpet av to timer denne søndagen i oktober.

## Referanser


## Eksterne lenker
* NRKs nettsted om TV-aksjonen
Drøm (album)

***Drøm*** er et musikkalbum med Tôg, utgitt i 2011. Dette er gruppas debutalbum. VGs anmelder ga terningkast 3 og beskrev det som god melodisk teft med få ideer. *[[Adresseavisen|Adresseavisens]]* anmelder ga terningkast 4 og mente at bandet ikke fulgte opp potensialet fra debutsingelen.

## Sporliste
# «Mot veggen»
# «Appetitt for mer»
# «Sansen»
# «Haaplaust»
# «Bildet»
# «Reint mel (i påsen din)»
# «Afrika»
# «Pusten fra»
# «Drøm»
# «Ein bedre dag»

## ''Tôg EP''
*Tôg EP* er en EP (utgitt 6. mai 2011) med fire av låtene fra albumet *Drøm*: «Pusten fra», «Reint mel (i påsen din)», «Sansen» og «Haaplaust».

## Referanser


## Eksterne lenker
*
Thor Edquist

**Thor Håkon Edquist** (født 14. april 1954) er en norsk politiker (H). Fra 2011 til 2019 var han ordfører i Halden kommune.

Edquist ble valgt til ordfører i 2011 etter at Høyre fikk 34,4&nbsp;% av stemmene og inngikk et samarbeid med Venstre, Senterpartiet, Kristelig Folkeparti og Miljøpartiet De Grønne.

Før han ble ordfører, var Edquist ansatt i spedisjonsfirmaet KGH Customs Services.

## Referanser


## Eksterne lenker
*
NM i halvmaraton 2010

**NM i halvmaraton 2010** var en del av NM i friidrett 2010, og ble arrangert som et eget stevne i Sola 15. mai 2010. Arrangør var GTI Stavanger.

## Resultater
### Menn




### Kvinner




## Kilder
* GTI-Stavanger – NM Halvmaraton Sola, 15. mai 2010  (PDF)
Bjarne Hartung Kirkegaard

**Bjarne Hartung Kirkegaard** (født 27. mars 1954 i Gladsaxe) er en dansk journalist og politiker for Kristendemokraterne.

Han har vært medlem av Bornholms amtsråd fra 1986 til 2002 og siden 2003 medlem av kommunestyret i Bornholms regionskommune. Han var partileder for Kristendemokraterne fra 2008 til etter folketingsvalget i 2011.

Han er utdannet barnehagepedagog, men har siden 1987 arbeidet som journalist i *[[Bornholms Tidende]]* og som kommunikasjonsmedarbeider i et bredbåndsselskap.

## Referanser
HMS «Birmingham» (D86)

**HMS «Birmingham»** (sjøsatt 30. juli 1973) var en britisk jager i tjeneste fra 3. desember 1976 til 31. desember 1999.
Culavamsa

**Cūḷavaṃsa** eller **Chulavamsa** (Pāli: «den lille krøniken») er et historisk verk skrevet på pali om kongene på Sri Lanka. Verket dekker perioden fra det 4. århundre frem til 1815. Culavamsa ble skrevet i løpet av mange år av singalesiske buddhistiske munker. Verket anses for å være en fortsettelse til *[[Mahavamsa]]* (Pāli: «den store krøniken»). Både Mahavamsa og Culavamsa anses iblant for å være ett eneste arbeid, og kalles da *Mahavamsa*, som strekker seg over to årtusener av Sri Lankas historie.

Cūḷavaṃsa er delt i to deler. Den første begynner da Buddh-dantya, en relikvie som skal være en av Siddhartha Gautamas tenner, ankommer til Sri Lanka i det 4. århundre. Krøniken beskriver videre kong Parakramabahu den stores liv og levnet (1153 &ndash; 1186). Mens munken Dhammakitti tradisjonelt anses som forfatteren av den første delen, har nå mange historikere gått over til å mene at dette var et samarbeidsprosjekt som flere munker deltok i. Den andre delen, som det tok flere år å skrive, fortsetter historien om monarkiet på Sri Lanka frem til kongedømmet blir en del av det britiske imperiet i 1815.

En tysk oversettelse av Cūḷavaṃsa ble ferdigstilt av Wilhelm Geiger i 1930, og deretter oversatt til engelsk av Mabel Haynes Bode. Deretter ble den engelske oversettelsen revidert av Geiger.

## Referanser
NM i maraton 2010

**NM i maraton 2010** var en del av NM i friidrett 2010, og ble arrangert som en del av Oslo Maraton 16. september 2010. Arrangør var SK Vidar.

## Resultater
### Menn






### Kvinner






## Kilder
* SK Vidar – Fokus Bank Oslo Maraton 2010 Resultater NM Senior (PDF)
Stuping under Panamerikanske leker 1975

**Stuping under Panamerikanske leker 1975** ble arrangert i Mexico by fra 12. til 26. oktober 1975. Det var sviktstup og tårnstup for både menn og kvinner. USA ble beste nasjon med to gullmedaljer foran Canada med en.

## Medaljer

### Resultater
#### Menn

#### Damer

## Eksterne lenker
* La inolvidable década del ´70 - ESPNdeportes.com
Aggregering

:*Ordet [[aggregat]] har forskjellige betydninger i geologi, matematikk og teknikk. Betydningen [[aggregattilstand]] i fysikk er urelatert til betydningen i statistikkfaget*

**Aggregering** betyr innen statistikk å kombinere eller slå sammen data om enkeltindivider, grupper eller perioder til større grupper eller lengre tidsperioder.  

For eksempel kan statistikk fra enkeltmåneder aggregeres til statistikk for hele året. Eller statistikk for en kommune aggregeres til statistikk på fylkesnivå ved å kombinere tall fra alle fylkets kommuner. 

Aggregering innebærer at mengden informasjon reduseres. Å gjøre slutninger om enkeltobservasjoner basert på aggregerte tall kan medføre det som i statistikken omtales som økologiske feilslutninger.
Arbeidskraftundersøkelsen

**Arbeidskraftundersøkelsen** (**AKU**) er Statistisk sentralbyrås kvartalsvise intervjuundersøkelse om arbeidsmarkedet. Undersøkelsen er en hovedkilde til norsk statistikk om sysselsetting og arbeidsløshet og arbeidstid. 
Formålet med AKU er å gi informasjon om ulike befolkningsgruppers tilknytning til arbeidsmarkedet. AKU gir data som kan brukes både til å forstå strukturen i det norske arbeidsmarkedet samtidig som det er en av de viktige konjunkturindikatorene for norsk økonomi.

Arbeidskraftundersøkelsen ble etablert i 1972.

## Eksterne lenker
* ssb.no Arbeidskraftundersøkelsen 
* nsd.uib.no Arbeidskraftundersøkelsen  tilgang til AKU-data for forskere
Stuping under Panamerikanske leker 1983

**Stuping under Panamerikanske leker 1983**. Stuping var en av flere sporter som var med i de niende Panamerikanske leker som ble arrangert i Caracas i Venezuela fra 14. til 29. august 1983. Det var sviktstup og tårnstup for både menn og kvinner. USA ble beste nasjon, de vant alle fire gullmedaljene.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1983
Kari Tinnen

**Kari Tinnen** (født 23. desember 1975) er en norsk barnebokforfatter og frilansskribent. 

Hun har utgitt barnebøkene *Ulla hit og dit* (2010), illustrert av Siri Dokken, og *Barbie-Nils og pistolproblemet* (2011), illustrert av Mari Kanstad Johnsen. For *Ulla hit og dit* mottok hun Kulturdepartementets debutantpris for barnelitteratur. Kari Tinnen har bakgrunn fra reklamebransjen. Hun har dessuten skrevet manus for Teddy TV og vært programleder i NRKs barne-TV fra 2005. 

## Bibliografi
* *Ulla hit og dit*, billedbok, Gyldendal (2010)
* *Barbie-Nils og pistolproblemet*, billedbok, Gyldendal (2011)

## Referanser


## Kilder
*Presentasjon av Kari Tinnen i Forfatterkatalogen på Forfattersentrums nettsider

## Eksterne lenker
* 
*  Nrk.no 2010 om ''Ulla hit og dit''
Dipavamsa

**Dipavamsa** (pali: «Øyas krønike») er den eldste skrevne historie om Sri Lanka. Verket antas å være basert på Atthakatha og andre kilder fra 200-tallet og 300-tallet. Sammen med Mahavamsa, er den en kilde til mange historiske opplysninger om Sri Lanka og India. Den er også viktig fordi den er et tidlig verk innen buddhismen og språket pali.
Evert van Aelst

**Evert van Aelst** (født 1602, Delft, død 19. februar 1657 samme sted) var en nederlandsk maler.  

Van Aelst var onkel til Willem van Aelst. Begge var kjent i sin samtid for sine stilleben. Han var påvirket av Pieter Claesz. 

Ifølge Arnold Houbraken tilbrakte han fire år i Frankrike og syv i Italia og han slo seg ned i hjembyen da han kom tilbake. Han åpnet et verksted og hadde stor suksess. 

Emanuel de Witte, nevøen Willem og Jacob Denys var elever av van Aelst.

Van Aelst ble medlem av	Sint-Lucasgildet i Delft i 1632.

## Referanser
Normativ etikk

**Normativ etikk** er den del av etikken som forsøker å ta stilling til hva som er rett og galt, godt og ondt. Normativ etikk er en av etikkens tre hovedgrener, sammen med metaetikk og anvendt etikk. Anvendt etikk kan imidlertid forstås som en konkretisering av normativ etikk på mer avgrensede felt, slik som medisinsk etikk. Normativ etikk vil av noen deles inn i konsekvensetikk, pliktetikk og sinnelagsetikk, mens andre regner bare med to overordnede teorier, teleologisk etikk og deontologisk etikk. Konsekvensetikk er hovedbestanddelen i teleologisk etikk, men både sinnelagsetikk og dydsetikk regnes ofte også til teleologisk etikk. Pliktetikk er en deontologisk etikk. Den gylne regel er et klassisk eksempel på normativ etikk. Metaetikk er forskjellig fra normativ etikk idet den studerer meningen til moralsk språk og moralsk metafysikk istedenfor standarder for gale eller riktige handlinger.

Innenfor vestlig filosofi har normativ etikk fått viktige bidrag fra Epikur (hedonism), Platon og Aristoteles (dydsetikk, den gylne middelvei). Andre filosofer som anses for å være historisk viktige i normativ etikk er Thomas Aquinas, Baruch Spinoza, Thomas Hobbes, John Locke (kontraktetikk), David Hume (Humes lov), Immanuel Kant (det kategoriske imperativ, pliktetikk), Jeremy Bentham og John Stuart Mill (utilitarisme), samt Robert Nozick (nyliberal forsvarer av rettighetsetikk).

Mot midten av det tyvende århundre dreide filosofene seg bort fra normativ etikk til fordel for metaetikk. Selv de filosofene som vedlikeholdt en interesse i normativ etikk, som f.eks Richard Mervyn Hare, forsøkte å komme frem til normative konklusjoner via metaetisk refleksjon. Dette fokuset på metaetikk var delvis forårsaket av den lingvistiske dreiningen i analytisk filosofi og den logiske positivismens gjennomtrengningskraft. De amerikanske filosofene John Rawls og Robert Nozick bidro til å stoppe tilbaketrekningen fra normativ tenkning med verkene *A Theory of Justice* og *Anarchy, State, and Utopia*. Nozicks bidrag var revolusjonært, siden det tilnærmet ignorerte metaetikk og istedenfor fullførte moralske argumenter direkte. I kjølvannet av *A Theory of Justice* og andre normative filosofibøker utgitt fra 1970-tallet har normativ etikk opplevd en viss renessanse.

## Referanser
Stuping under Panamerikanske leker 1991

**Stuping under Panamerikanske leker 1991** ble arrangert i Havanna på Cuba fra 2. til 18. august 1987. Det var 1- og 3 meter sviktstup og 10 meter tårnstup for både menn og kvinner. USA ble beste nasjon med fem gullmedaljer foran Cuba med en.

## Medaljer

### Resultater
#### Menn

#### Damer

## Eksterne lenker
*   Panamerikanske leker 1991
HMS «Newcastle» (D87)

**HMS «Newcastle» (D87)** (sjøsatt 24. april 1975) var en britisk jager i tjeneste fra 23. mars 1978 til 1. februar 2005. Skipet deltok i Kosovo-krigen i 1999.

## Eksterne lenker
* 
*
Chenghuang

**Chenghuang** (kinesisk: 城隍, pinyin: *Chénghuáng*, Wade-Giles: *Ch'eng-huang*, jyutping: *Sing4 Wong4*; «bygud»), også kalt 城隍爺 *chénghuángyé* (ordrett: «murenes og dikenes herre»), er den kinesiske betegnelsen på en gitt bys verneguddom. Etter taoistisk tro har enhver by en vernegud, en bygud (eller landsbygud). Verdeguden kan verge byen mot ulykker og uhell, og verne dens innbyggere.

Troen på slike verneguder er svært gammel. Den har også paralleller til for eksempel antikkens Hellas. Byguden betraktes som vikltig for mange aspekter ved bylivet. Av særlig interesse for byguden er bebyggelsen innenfor bymurene. Man henvender seg gjerne til byguden for å be om tjenlig vær, eller for personlige anliggender som helsebot. Når naturkatastrofer rammet, henvendte man seg til byguden for lindring. Byguden kunne også anrobes av borgere som var blitt urettferdig anklaget for forbrytelser, og be om at guden gav et tegn som kunne overbevise om vedkommendes uskyld.

Noen byer, som for eksempel Shanghai, har flere byguder. I det gamle bygudtempelet i Shanghai dyrkes alle tre, side om side.  

## Bygudens tempel

I nesten hver eneste større kinesisk by befinner det seg sentralt beliggende et tempel dedikert til byguden, Dette er «bygudens tempel» (*Chenghuang miao*, forenklet kinesisk: 城隍庙, tradisjonell kinesisk: 城隍廟, pinyin: *Chénghuáng miào*.

Det første kildebelagte bygudtempel var i Wuhu (Anhui); det ble bygd i 239 under de stridende rikers tid.

## Kulturminner

Enkelte mer kulturelt betydelige bygudtempler er oppførte på Folkerepublikken Kinas liste over kulturminner:

* I provinsen Shaanxi: *[[Sanyuan (Xianyang)|Sanyuan]] chenghuang miao* 三原城隍庙, *[[Xi'an]] chenghuang miao* 西安城隍庙, *[[Hancheng]] chenghuang miao* 韩城城隍庙, *[[Chengcheng]] chenghuang miao shenlou* 澄城城隍庙神楼, *[[Fufeng]] chenghuang miao* 扶风城隍庙,
* I provinsen Shanxi: *[[Yuci]] chenghuangmiao* 榆次城隍庙 (Jinzhong 晋中), *[[Changzhi|Lu'an]] fu chenghuangmiao* 潞安府城隍庙 (Changzhi 长治), *[[Ruicheng]], Chenghuang miao* 芮城城隍庙, *[[Pingyao]] chenghuang miao* 平遥城隍庙
* I provinsen Hebei: *[[Chengde]] chenghuang miao* 承德城隍庙.

Av andre særlig godt kjente bygudtempler kan nevnes:
**Chenghuang miao* 城隍庙  i Nantong i provinsen Jiangsu)
**Chenghuang miao* 城隍庙 i Shanghai
**Chenghuang miao* 城隍庙 i Yiyang i Hunan.

## Alternative navn
Under Ming-dynastiet ble det vanlig å differensiere bygudens navn alt ettersom stedets status.

Steder uten bymur og som ikke ble regnet som byer hadde gud ved navn "Jingzhuzunshen" (境主尊神).

## Litteratur
* Frank Ching : *Ancestors: 900 Years in the Life of a Chinese Family*. Pan Books: United Kingdom, 1988.
* ''Government of Hong Kong's Antiquities and Monuments Office/Leisure and Cultural Services Department''. (2004). 
* J H. Gray: *China: A History of the Laws, Manners and Customs of the People*. New York: Dover Publications, 2003.
* L. Pui-tak: *Colonial Hong Kong and Modern China*. Washington, D.C.: University of Washington Press, 2006.

## Eksterne lenker
* Ch'eng-huang
* Götter in der volkstümlichen bildenden Kunst (1)
* Town God Temple
* ''Chinese Temples Committee'' , 2008
Vasilij Aleksejev

**Vasilij Aleksejev** er navnet til flere personer:

* Vasilij Aleksejev (sinolog) (1881–1951), russisk sinolog
* Vasilij Aleksejev (vektløfter) (født 1942), sovjetisk vektløfter
Svaleredesuppe

**Svaleredesuppe** er suppe som er kokt på spiselige reir laget av spytt og oppgulp fra salanganer, fugler i seilerfamilien som lever i India, Indonesia og Australia. Svaleredesuppe er en kostbar delikatesse i tradisjonelt kinesisk kjøkken. Retten sies å ha helsebringende effekt. Suppa er tradisjonelt en hønsekjøttsuppe garnert med fuglereirene.

I naturen bygger fuglene reir av sekret i huletak der kan de sankes av mennesker. Sekretet stivner til en gjennomskinnelig, hvitlig eller brun, gummiliknende masse. Et reir er på størrelse med et halvt hønseegg og veier omkring 10 gram. Når massen løses opp i vann, blir den geléaktig. For å øke produksjonen av reir, har en flere steder tatt i bruk gamle hus som reirkolonier og innspilt fuglekvitter som lokkesignaler for å få fuglene til å komme.


File:Swallows net harvesting.jpg|Stillaser for sanking av svalreir fra huletak i Phuket i Thailand 2007
File:SwiftletBirdNests.jpg|To svalereir
File:Birds_Nest_Box.jpg|Svalereir i Chicago 2006 til en pris av 888 dollar per pakke, det vil si nesten 5&nbsp;700 kroner etter valutakursen da.


## Referanser


## Eksterne lenker
*
Uravstemning

**Uravstemning** er en avstemning hvor alle i en gruppe stemmer ved direkte valg og ikke gjennom representanter.

Uravstemning brukes blant annet ved avstemning om faglige overenskomster, etter at forhandlingspartene har sluttført forhandlingene.

## Referanser
John D. Smith

**John Dargavel Smith** (født 26. august 1946) er professor emeritus i sanskrit ved Cambridge. 

Han har særlig studert språk og litteratur fra Rajasthan, og brukt mye tid på den legendariske 1300-tallshelten Pabuji. Han har bachelorgrad i sanskrit og hindi 1968 og en PhD-grad fra 1974. Han var ansatt ved School of Oriental and African Studies fra 1975; og ved Cambridge fra 1984. Pensjonist i 2007. Som pensjonist har han utgitt en utgave av Mahabharata.

## Bibliografi i utvalg
* *The Vīsaḷadevarāsa: a restoration of the text*. Cambridge: C.U.P., 1976
* *The epic of Pābūjī: a study, transcription and translation*. Cambridge: C.U.P., 1991
** *The epic of Pabuji* [popular second edition]. New Delhi: Katha, 2005.
* *The [[Mahabharata|Mahābhārata]]: an abridged translation*. Penguin Books, 2009. Norsk utgave 2011.
## Referanser


## Eksterne lenker
*
Stuping under Panamerikanske leker 1999

**Stuping under Panamerikanske leker 1999** ble arrangert i Winnipeg i Canada fra 11. til 26. mars 1999. Det var sviktstup og tårnstup for både menn og kvinner. Canada ble beste nasjon med to gullmedaljer foran Mexico og USA med en hver.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1999
Sheffield-klassen (Type 42)

**Sheffield-klassen (Type 42)** er en klasse jagere i Den britiske marinen som var aktiv fra 16. februar 1975. Klassen har navnet fra det første skipet i klassen, HMS «Sheffield» (D80). De mest kjente skipene var HMS «Sheffield» (D80) og HMS «Coventry» (D118) som ble senket under Falklandskrigen. 6. juni 2013 ble HMS «Edinburgh» (D97) tatt ut av tjeneste som den siste britiske jageren i klassen.

Den argentinske marinen bestilte også to Type 42 jagere, ARA «Hércules» og ARA «Santísima Trinidad». Hércules er fortsatt i aktiv tjeneste.

## Litteratur

*
Østens patriark

**Østens patriark** kan referere til:
* katolikos-patriarken av Østens assyriske kirke (dagens sete i Chicago)
* katolikos-patriarken av Østens gamle kirke (dagens sete i Bagdad)
* den kaldeisk-katolske patriarken av Babylon (dagens sete i Bagdad)
* den gresk-ortodokse patriarken av Antiokia og hele Østen (dagens sete i Damaskus)
* den maronittisk-katolske patriarken av Antiokia og hele Østen (dagens sete ved Beirut)
* den melkittisk-katolske patriarken av Antiokia og hele Østen (dagens sete i Damaskus)
* den syrisk-katolske patriarken av Antiokia og hele Østen (dagens sete i Beirut)
* den syrisk-ortodokse patriarken av Antiokia og hele Østen (dagens sete i Damaskus)
* den romersk-katolske patriarken av Antiokia og hele Østen (opphevet i 1964)
* den romersk-katolske patriarken av hele Det fjerne østen (eksisterte bare fra 1308 til 1328 i Beijing)

## Se også
* Patriarken av Antiokia
* Østens katolikos
Beijing erkebispedømme

**Beijing erkebispedømme** (kinesisk: 天主教北京总教区) er et av Folkerepublikken Kinas 20 romersk-katolske erkebispedømmer. På grunn av katolisismens vanskelige kår i Kina har paven ikke kunnet utnevne erkebiskoper mellom 1967 og 2007. Erkebiskopene ble innsatt av Den kinesiske patriotiske katolske forening og ikke anerkjent av paven. Joseph Li Shan, som ble ordinert i 2007, er den første erkebiskopen som anerkjennes både av paven og den kinesiske regjering.

## Historie
Allerede under Yuan-dynastiet ble et katolsk erkebispedømme opprettet i Beijing, den gang under navnet **Khan-balyq erkebispedømme**. Den første erkebiskopen var fra  1308 Giovanni da Montecorvino, som allerede hadde misjonert i Kina i 14 år. Han ble samtidig utnevnt til **patriark av hele Det fjerne østen** (*summus archiepiscopus in toto dominio Tartarorum*, ordrett «øverste erkebiskop over hele det tatariske området»), men patriarktittelen forble en ren æresbetegnelse og ble ikke fornyet etter Montecorvinos død i 1328. Erkebispedømmet bestod derimot, øyensynlig med flere vakanser, videre frem til Yuan-dynastiets undergang rundt 1368.

Bispedømmet ble gjenopprettet som **Peking bispedømme** i 1690, samtidig med opprettelsen av Nanking bispedømme. Begge var blitt utskilt fra Macao bispedømme. Peking bispedømme omfattet først den nordlige halvparten av Kina samt Korea og Mongolia, men fikk gjennom utskillelsen av flere apostoliske vikariater etter hvert dagens størrelse. I 1856 ble bispedømmet nedgradert til et apostolisk vikariat. I 1946 ble det igjen opphøyet til **Beijing erkebispedømme**. Den første erkebiskopen, Thomas Tien-Ken-Sin, ble i 1951 utvist av kommunistregimet. Erkebispesetet ble etterpå besatt med biskoper som ikke var anerkjent av paven.

## Eksterne lenker
*
Didrik Morits Hallstrøm

**Didrik Morits Hallstrøm** (født 24. april 1984) er en norsk skjønnlitterær forfatter.

Hallstrøm er utdannet Art Director ved Westerdals School of Communication og debuterte høsten 2011 med kjærlighetsromanen *Du er ikke død før jeg slutter å elske deg* på Cappelen Damm forlag. Høsten 2014 ga han ut *Krø, *en nygotisk grøsser om en fiktiv øy på vestkysten av Norge. I 2017 ga han ut sin tredje bok, science fiction-romanen *Lysår*. I 2020 ga han ut sin fjerde bok, oppfølgeren til debuten "Du er ikke død før jeg slutter å elske deg", "Ta det som er ditt".

Hallstrøm er fra Oslo, men har siden 2017 bodd i Trondheim og arbeidet som art director i HK Reklamebyrå i Trondheim.  

## Bibliografi
* *Du er ikke død før jeg slutter å elske deg* (2011), roman, Cappelen Damm, ISBN 978-82-02-36689-6
* *Krø* (2014), roman, Cappelen Damm, ISBN 9788202451721
* *Lysår* (2017), roman, Cappelen Damm,
**Ta det som er ditt* (2020), roman, Cappelen Damm
**Kvinne savnet* (2022), roman, Cappelen Damm, ISBN 9788202451721
**Alle andre steder enn her* (2025), roman, Cappelen Damm, ISBN: ISBN: 9788202840891

## Referanser

## Kilder
* Presentasjon av Didrik Morits Hallstrøm i Forfatterkatalogen på Forfattersentrums nettsider

## Eksterne lenker
* Didrik Morits Hallstrøms blogg
* Didrik Morits Hallstrøms nettside
* Hallstrøm på Cappelen Damms websider, cappelendamm.no
Stuping under Panamerikanske leker 1995

**Stuping under Panamerikanske leker 1995** ble arrangert i Mar del Plata i Argentina fra 11. til 26. mars 1995. Det var 1- og 3 meter sviktstup og 10 meter tårnstup for både menn og kvinner. Mexico ble beste nasjon foran Canada begge med to gullmedaljer.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1995
Synkronsvømming under Panamerikanske leker 1955

**Synkronsvømming under Panamerikanske leker 1955** ble arrangert i Mexico by i Mexico fra 12. til 26. mars 1955. Det var første gangen som synkronsvømming var med i de Panamerikanske leker. Det var tre øvelser, alle kun for damer, solo, duett og lagkonkurranse. USA ble beste nasjon, de vant alle tre gullmedaljene.

## Medaljer

### Resultater
#### Damer

## Eksterne lenker
*  Panamerikanske leker 1955